SPRÁVA ZO ZAHRANIČNEJ PRACOVNEJ CESTY  č. 22/2016

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky 

2.  Zahraničná pracovná cesta:
Belgické kráľovstvo, 1.2. (00:01) – 29.2.2016 (23:59) 
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci február 2016 sa riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2016. Od toho sa odvíjali aktivity a pracovná náplň, ktorú som počas ZPC plnila.  
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 
Podpora zapájania sa do medzinárodných projektov a pri ich implementácii
Za mesiac február 2016 som poslala niekoľko informácií, ktoré sa týkali blížiacich sa medzinárodných konferencií, seminárov a brokerage podujatí, ktoré by boli výbornou príležitosťou pre slovenské subjekty a zástupov slovenských univerzít na zoznámenie sa a vymenenie si kontaktov s potenciálnymi medzinárodnými partnermi pre budúcu spoluprácu v H2020 projektoch. 
Rovnako som poskytla e-mailové, telefonické a osobné konzultácie k príprave projektov H2020. 
Stretla som sa so zástupcami Európskej komisie a Európskeho parlamentu a diskutovala s nimi o aktuálnych informáciách z oblasti EÚ politík inovácií a vzdelávania. 
V mesiaci február som sa zúčastnila pravidelného stretnutia styčných kancelárií V4. Na stretnutí bol hlavným rečníkom Christian Walther Brunn z EK, DR R&I, ktorý odprezentoval ex-port hodnotenie 7RP. Na základe hlavných výsledkov hodnotenia sa ukázalo, že v Horizonte 2020, ako aj pri ďalších RP bude potrebné zaistiť, že sa bude klásť dôraz na kritické výzvy a príležitosti v globálnom kontexte, výskumné a inovačné nástroje a agendy v EÚ sa musia lepšie usporiadať, je potrebné vedu priblížiť viac ľuďom a zaviesť strategický program monitoringu a hodnotenia. Okrem iného, bola na programe príprava konferencie V4 k téme mobility výskumníkov. Ďalšie stretnutie sa uskutoční 11/3/2016.      
Okrem iného som sa zúčastnila dvoch programových výborov pre programy Horizontu 2020. Na výbore pre spoločenskú výzvu 1 – Zdravie, demografická zmena a kvalita života boli témami ERA-Nety zmeny v programe na roky 2018-2020, projekty v oblasti zdravia v časti FTI a FET, nadchádzajúce konferencie a workshopy a aktuality v oblasti zdravia v časti spadajúcej pod DG CNECT. 
Na výbore pre klimatické zmeny, bol oznámený úspech projektu MŽP, ktoré bude organizovať konferenciu počas SK PRES.  
Účasť na konferenciách, seminároch a programových výboroch 
Počas mesiaca február som sa zúčastnila niekoľkých podujatí, ktoré boli organizované v Bruseli. Ich podrobný prehľad je uvedený v tabuľke 4 tejto správy. Okrem konferencií sa konalo aj tradičné IGLO Open, ktorou hlavnou témou bolo Joint Research Centre, jeho fungovanie, publikačná činnosť a príprava podkladov pre rozhodovacie procesy z takmer všetkých vedných disciplín. 
Okrem iného sa v Bruseli konala tiež veľká dvojdňová konferencia, ktorou hlavnou témou bola migrácia a úloha výskumu pri migrácii. Za veľkého záujmu sa predstavili viacerí rečníci z rôznych oblastí, ktorí migráciu skúmajú, alebo s ňou prichádzajú dennodenne do kontaktu v teréne. Za posledný rok bolo vydaných niekoľko publikácií, ktoré rozoberajú migráciu, jej dôsledky či už z ekonomického alebo sociálne či kultúrneho hľadiska a v neposlednom rade aj politického. Taktiež súčasťou podujatia boli aj samostatné panely k téme migrácia a zdravie, a migrácia a klimatické zmeny. Správy, ktoré zazneli na konferencii, odkazovali, že výskum, ktorý je robený na tému migrácie musí byť nevyhnutne interdisciplinárny, medzinárodný, a okrem normatívnych tém, musí priniesť aj konkrétne riešenia a scenár, ktorý bude výhodný pre všetky strany.   
Prezentácia a popularizácia slovenského výskumu a inovácií

Počas SK PRES SLORD organizuje konferenciu, ktorá je súčasťou pracovného programu H2020 na roky 2016/2017. Podujatie “Spreading Excellence and Crossing innovation Divide” bude mať za cieľ poskytnúť platformu pre stakeholderov na diskusiu o úlohe excelentnosti v Európskom výskumnom priestore ako aj o možnostiach prezentovaných v H2020 a EŠIF na prekonanie inovačných rozdielom medzi krajinami, regiónmi a výskumnými inštitúciami či univerzitami. Vytvorí tiež priestor na zhodnotenie výsledkov Teamingu, ERA Chairs a Twinningových projektov, za účelom pomenovania hlavných príčin inovačných rozdielov medzi starými a novými členskými krajinami. Taktiež zvýši povedomie o špecifických nástrojov na šírenie excelentnosti a rozšírenia účasti v H2020 ale aj mimo neho. Keďže je konferencia súčasťou pracovného programu a bude kofinancovaná z prostriedkov EK, v tomto mesiaci som sa najmä venovala písaniu implementačnej časti projektu.  

Pre lepšiu prezentáciu a zviditeľnenie slovenského výskumu, inovácií a vzdelávania bude SLORD aj v súvislosti s predsedníctvom Slovenska v Rade EÚ v druhej polovici roka vydávať anglický newsletter, v ktorom budeme uverejňovať najmä dôležité novinky, rozhovory s našimi vedcami a zaujímavosti, o ktorých by mala európska komunita vedieť. Tieto informácie pomôžu nie len zviditeľniť jednotlivých vedcov a akademikov, ale poskytnú lepší pohľad na slovenskú vedu a výskum. Práve povedomie o aktivitách a možnostiach, ktoré Slovensko vo vede a výskume má, otvárajú dvere lepšej účasti na rámcovom programe Horizont 2020 a účasť v európskom výskumnom priestore. Newsletter bude uverejňovaný v anglickom jazyku a to cca 5-6 krát do roka. Bude distribuovaný našej sieti kontaktov, ktorá zahŕňa všetky styčné kancelárie pre výskum a vývoj pôsobiace Bruseli, zástupcov inštitútov a akadémií, belgické vedecké a výskumné subjekty, zástupcov krajov a miest v rámci EÚ a kontakty v Európskej komisii, najmä na DG pre výskum a inovácie, v Rade EÚ a vedeckých attaché na Stálych zastúpeniach pri EÚ. Za týmto účelom komunikujem s univerzitnými kontaktnými bodmi a SAV a zbieram a vyberám informácie, ktoré uverejníme v prvom newslettri. 
Taktiež úzko spolupracujeme so Stálym zastúpením SR pri EÚ a s Dušanom Šándorom a Andrejom Kuruczom, s ktorými sa pravidelne stretávame ohľadne podujatí, ktoré spolu pripravujeme počas SK PRES. V mesiaci február sme sa s nimi, ako aj so zástupkyňami EK stretli najmä k príprave konferencie Mladí výskumníci, ktorá bude organizovaná 13.6.2016 
 
Prevádzkovanie informačného portálu
Počas februára som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Organizačná a administratívna činnosť v SLORD
V mesiaci február som prekladala faktúry pre SLORD od poskytovateľa telekomunikačných služieb z francúzskeho do slovenského jazyka pre účely CVTI SR.  Plnila som tiež všetky administratívne a organizačné úlohy, ktoré súvisia s riadnym chodom kancelárie. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

Február 2016	
Dátum	Čas	Miesto	Účastník (SLORD)	Účastníci	Podujatie	
2.2.2016	11:30-13:00	SOST, rue du Trône 61 	SLORD 	 	IGLO Open  	
5.2.2016	09:00-17:30	EK - Charlemange	Terézia Lesayová , Daniel Straka 		Understanding and Tackling Migration Challenges- The role of Research  Conference   	
12.2.2016	14:00-15:00	Neth-ER 	Terézia Lesayová , Soňa Pallayová		IGLO Website Training    	
17.2.2016	17:00-19:00	Stála misia USA pri EÚ   	Terézia Lesayová 		NSF Reception  	
18.2.2016	10:00-17:00	EK - Borschette  	Terézia Lesayová	 	Horizon 2020 Programme Committee for Societal Challenge 1 – Health, Demographic change and wellbeing 	
23.2.2016	10:00–17:00	EK – Borschette 	Terézia Lesayová 		Horizon 2020 Programme Committee for Societal Challenge 5 – Climate action, resource efficiency and raw materials  	

Stretnutia a rokovania

Február 2016	
Dátum	Čas	Miesto	Účastník (SLORD)	Účastníci	Téma stretnutia	Záznam	
8.2.2016	12:30 – 14:00	EK	Terézia Lesayová 	Grigorij Kogan – Programme Officer, EK, DG R&I, Health 	Konzultácie k bilaterálnej dohode EÚ s USA  Bilat 2.0 a výzvy Horizontu 2020	Konzultácie k bilaterálnej dohode EÚ s USA  Bilat 2.0 a výzvy Horizontu 2020	
11.2.2016	15:00 – 16:00	EK – DG R&I  	Terézia Lesayová , Daniel Straka 	EK, DG R&I – Telemachos Telemachou, Dionysia Lagiou, Ralitsa Atanasova 	SK PRES Konferencia – Crossing the Innovation Divide 	SK PRES Konferencia  	
12.2.2016	09:30 – 11:30	PolSCa	SLORD 	CZELO, PolSCA, HunOR, Yngve Jospeh Foss - RCN	V4 Breakfast  	Hlavnou témou stretnutia bolo ex-post hodnotenie 7FP , ktorého hlavné výsledky odprezentoval Christian Walther Bruun z EK.  Ďalšou témou bola koordinácia stretnutí pre prezidentov akadémií vied krajín V4. 	
17.2.2016	12:00-14:00	EP  	Terézia Lesayová, 	Zuzana Kršjaková, Kristína Balúňová – kancelária európskeho poslanca I. Štefanca. 	Aktuálna politická agenda v oblasti inovácií  	Aktuálna politická agenda v oblasti inovácií  	
24.2.2016	12:30 – 14:00	Place Lux 	Terézia Lesayová 	Sergej Koperdak – Advisor, EK DG EAC 	Aktuálne priority DG EAC v oblasti MSCA, navrhnutie slovenských rečníkov pre konferenciu organizovanou EK v Londýne. 	Aktuálne priority DG EAC v oblasti MSCA, navrhnutie slovenských rečníkov pre konferenciu organizovanou EK v Londýne.	
26.2.2016	11.00 – 12.00	EK, DG R&I	SLORD	Fabienne Gautier, Head of unit, DG RTD 
Annabelle Ascher, DG RTD EK
Dušan Šándor, 1. Tajomník SZ SR pri EÚ
Andrej Kurucz, attaché, SZ SR pri EÚ	Príprava konferencie Mladí výskumníci  	Príprava konferencie Mladí výskumníci  	

5.  Odporúčané závery:
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s novým Plánom činnosti SLORD na rok 2016. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
V nadchádzajúcom roku 2016 je potrebné pokračovať v poskytovaní kvalitných konzultácií k príprave projektov EÚ. Tiež je potrebné naďalej poskytovať cielené informácie o možnostiach zapojenia do projektov a to práve s prichádzajúcim pracovným programom na roky 2016/2017. Mnohé informácie sú priebežne zverejňované na webe SLORD, no je potrebné naďalej pracovať na lepšej adresnosti informácií presným cieľovým skupinám. Informácie, tak ako doteraz sú v pravidelných intervaloch, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. 
Informovanie a školenia
Bude mimoriadne dôležité naďalej monitorovať a vyhodnocovať vývoj politík EÚ, a to najmä s dôrazom na prípravu nového WP 2016-17. Toto si bude vyžadovať aktívnu spoluprácu s s relevantnými národnými delegátmi a Ministerstvom školstva, vedy, výskumu a športu SR 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na webe. Je potrebné ďalej pokračovať v poskytovaním kvalitných informácií slovenským záujemcom o účasť v Horizonte 2020, ako aj ostatných programoch podporujúcich výskumné a inovačné aktivity na európskej úrovni. 
V rámci blížiaceho sa predsedníctva Slovenska v Rade EÚ je potrebné sa aktívne zapojiť do príprav a spolupracovať so Stálym zastúpením SR pri EÚ, ako aj s inými zástupcami slovenských subjektov v Bruseli. Je potrebné tiež naďalej udržiavať komunikáciu so zastúpeniami regiónov, ktorí majú veľmi dobrý prehľad o lokálnych subjektov v oblasti vedy a výskumu, ako aj o univerzitách, ktorí by boli potenciálnymi partnermi do budúcich výziev v H2020. 
2.	Prezentácia a popularizácia slovenského výskumu a inovácií
Bude potrebné aktívne lobovať a presadzovať účasť Slovákov na konferenciách. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. 

6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                        ......................................
Dátum: 8.3.2016
								
Správu schválil:  prof. RNDr. Ján TURŇA, CSc., generálny riaditeľ  ......................................